รัฐบาลไทย-ข่าวทำเนียบรัฐบาล-กระทรวงมหาดไทยสั่งการด่วนทุกจังหวัดรับมือภัยแล้ง โดยน้อมนำแนวพระราชดำริบูรณาการบริหารจัดการน้ำเพื่อบรรเทาความเดือดร้อนของประชาชนด้วยกลไกประชารัฐ
วันจันทร์ที่ 8 พฤษภาคม 2560
กระทรวงมหาดไทยสั่งการด่วนทุกจังหวัดรับมือภัยแล้ง โดยน้อมนําแนวพระราชดําริบูรณาการบริหารจัดการน้ําเพื่อบรรเทาความเดือดร้อนของประชาชนด้วยกลไกประชารัฐ
กระทรวงมหาดไทยสั่งการด่วนทุกจังหวัดรับมือภัยแล้ง โดยน้อมนําแนวพระราชดําริบูรณาการบริหารจัดการน้ําเพื่อบรรเทาความเดือดร้อนของประชาชนด้วยกลไกประชารัฐ
วันนี้ (7 พ.ค. 60) ที่กระทรวงมหาดไทยนายกฤษฎา บุญราช ปลัดกระทรวงมหาดไทยเปิดเผยว่า ตามที่ในขณะนี้ได้เกิดพายุฤดูร้อนและเกิดฝนตกหนักในหลายพื้นที่ ประกอบกับจากพยากรณ์อากาศของกรมอุตุนิยมวิทยาพบว่าในเดือนพฤษภาคมนี้ จะมีปริมาณฝนตกมากกว่าทุกปี และจะเกิดภาวะฝนทิ้งช่วงในช่วงเดือนมิถุนายน
เพื่อเป็นการกักเก็บรักษาน้ําฝนที่ตกลงมาในช่วงนี้ไว้ใช้ในช่วงที่อาจมีภาวะฝนทิ้งช่วง หรือขาดแคลนน้ํา ซึ่งรัฐบาลให้ความสําคัญและมีความห่วงใยประชาชนในเรื่องนี้เป็นอย่างยิ่ง กระทรวงมหาดไทยจึงได้สั่งการกําชับให้ทุกจังหวัดนําแนวทางการบริหารจัดการน้ําตามพระราชดําริพระบาทสมเด็จพระปรมินทรมหาภูมิพลอดุลยเดช และประสบการณ์การแก้ปัญหาด้านน้ําในพื้นที่มาทบทวนและเพิ่มความระมัดระวังในการแก้ไขปัญหาการขาดแคลนน้ํา รวมทั้งเร่งสร้างแหล่งกักเก็บน้ําโดยบูรณาการทุกภาคส่วนดําเนินการให้เกิดผลเป็นรูปธรรมโดยเร่งด่วน ดังนี้
1. ให้น้อมนําแนวทางการบริหารจัดการน้ําตามพระราชดําริและนําความรู้หรือภูมิปัญญาท้องถิ่นตลอดจนหลักการมีส่วนร่วมของประชาชนมาใช้ในการบริหารจัดการน้ําโดยให้ดําเนินการสํารวจและดัดแปลงสภาพธรรมชาติของพื้นที่ อาทิเช่น ทางน้ําไหลเดิม หรือเหมืองฝายที่ตื้นเขินหรือที่ราบลุ่มเชิงเขา หรือแอ่งน้ําเดิมมาทําเป็นแหล่งกักเก็บน้ําใหม่ เช่น เหมืองฝายชะลอน้ํา/หลุมขนมครกหรือแก้มลิง คลองไส้ไก่ เป็นต้น และเร่งสร้าง/ปรับปรุง/ซ่อมแซมแหล่งกักเก็บน้ําเดิมประจําหมู่บ้าน/ชุมชนให้ใช้การได้ตามปกติหรือการชักน้ําหรือนําน้ําจากแหล่งน้ําใกล้เคียงมาใช้ในพื้นที่ และจัดหาภาชนะเก็บน้ําหรือไซโลน้ําเพิ่มเติม ทั้งนี้ ในการก่อสร้างแหล่งกักเก็บน้ําดังกล่าว อาจใช้วัสดุตามธรรมชาติในพื้นที่หรือจัดซื้อวัสดุก่อสร้างบางส่วน แล้วมอบหมายให้สมาชิกกองอาสารักษาดินแดน (อส.) ประจําอําเภอ/จังหวัด เป็นกําลังหลักในการก่อสร้าง และเชิญชวนอาสาสมัครภาคประชาชนเข้าร่วมก่อสร้างด้วย เพื่อเป็นการสร้างความเข้าใจและปลุกจิตสํานึกความเป็นเจ้าของโครงการร่วมกันเพื่อให้เกิดความยั่งยืน
2. ให้ประสานกับศูนย์ศึกษาการพัฒนาอันเนื่องมาจากพระราชดําริทั้ง 6 แห่งซึ่งอยู่ในทุกภูมิภาค และหน่วยงานในสังกัดกระทรวงเกษตรและสหกรณ์ กระทรวงทรัพยากรธรรมชาติและสิ่งแวดล้อมในพื้นที่ สถาบันส่งเสริมและพัฒนากิจกรรมปิดทองหลังพระ สืบสานแนวพระราชดําริ มูลนิธิแม่ฟ้าหลวงในพระบรมราชูปถัมภ์ และองค์กรภาคประชาสังคมด้านการพัฒนาแหล่งน้ํา รวมถึงผู้นําหมู่บ้าน/ชุมชนหรือปราชญ์ชาวบ้านที่มีความรู้หรือภูมิปัญญาเกี่ยวกับการบริหารจัดการน้ํามาเป็นวิทยากรในการแนะนําและสอนวิธีการจัดทําแหล่งกักเก็บน้ําดังกล่าวข้างต้นให้แก่ประชาชนหรือภาคเอกชนที่เข้าร่วมโครงการ
3. ให้นําสถานการณ์การขาดแคลนน้ําหรือประสบการณ์ปัญหาการใช้น้ําในปีก่อนๆ มาปรับปรุงแก้ไข แล้วจัดทําเป็นแผนบริหารการใช้น้ําโดยเชิญผู้รับผิดชอบในพื้นที่ที่เคยมีหรืออาจมีความขัดแย้งในการใช้น้ํามาเป็นกรรมการผู้ใช้น้ําประจําหมู่บ้าน/ชุมชนภายใต้การดูแลของกํานัน/ผู้ใหญ่บ้านหรือองค์กรปกครองส่วนท้องถิ่น แล้วร่วมกันหาวิธีหรือมาตรการแบ่งปันน้ําที่ผู้ใช้น้ําในหมู่บ้าน/ชุมชนยอมรับ เพื่อนํามากําหนดเป็นกฎกติกาในการใช้น้ําจากแหล่งกักเก็บน้ําและรณรงค์ประชาสัมพันธ์การใช้น้ําอย่างประหยัดหรือรณรงค์โครงการปลูกพืชใช้น้ําน้อย โดยให้พิจารณากลุ่มเกษตรกรที่เคยเข้าร่วมโครงการมาแล้วอย่างต่อเนื่อง เพื่อให้มีการขยายผลหรือเครือข่ายออกไปให้มากขึ้น และวางแผนการแจกจ่ายน้ําของการประปาส่วนภูมิภาคหรือองค์กรปกครองส่วนท้องถิ่นให้ครอบคลุมพื้นที่ขาดแคลนน้ําด้วย
4. ให้พิจารณามอบหมายรองผู้ว่าราชการจังหวัดหรือปลัดจังหวัดตามความเหมาะสม เป็นหัวหน้าคณะทํางานบริหารจัดการแก้ไขปัญหาขาดแคลนน้ํา ร่วมกับนายอําเภอ ผู้แทนหน่วยงานในสังกัดกระทรวงทรัพยากรธรรมและสิ่งแวดล้อมที่รับผิดชอบเกี่ยวกับการบริหารจัดการน้ําในจังหวัด โครงการชลประทาน/โครงการบํารุงรักษาน้ําจังหวัด การประปาส่วนภูมิภาคจังหวัด สํานักงานป้องกันและบรรเทาสาธารณภัยจังหวัด ผู้แทนองค์กรปกครองส่วนท้องถิ่น ตัวแทนองค์กรภาคเอกชน หรือภาคประชาชน หรือกลุ่มผู้ใช้น้ํา เป็นต้น เพื่อร่วมกันติดตามแก้ไขปัญหาการขาดแคลนน้ําประจําจังหวัด
5. ให้พิจารณาขอใช้งบประมาณด้านป้องกันภัยตามระเบียบของกรมป้องกันและบรรเทาสาธารณภัย หรือใช้งบประมาณแก้ไขปัญหาจังหวัดตามแผนพัฒนาจังหวัด งบประมาณเหลือจ่ายจากโครงการแผนพัฒนาจังหวัด/กลุ่มจังหวัดปีงบประมาณ พ.ศ. ๒๕๖๐ งบประมาณขององค์กรปกครองส่วนท้องถิ่นในพื้นที่ หรืองบประมาณของส่วนราชการต่างๆ (Function) รวมทั้งให้ประสานงานกับภาคเอกชนที่มีงบประมาณดูแลสังคมสิ่งแวดล้อม (CSR) ในการพิจารณาสนับสนุนโครงการจัดทําแหล่งเก็บน้ําข้างต้นในนามโครงการประชารัฐด้วยก็ได้
สุดท้าย ปลัดกระทรวงมหาดไทย ได้เน้นย้ําว่า กระทรวงมหาดไทยมีความห่วงใยพี่น้องประชาชนในเรื่องการบริหารจัดการน้ําในพื้นที่ ซึ่งการดําเนินการดังกล่าวจําเป็นต้องอาศัยความร่วมแรง ร่วมใจ และร่วมมือกันจากทุกภาคส่วน กลไกประชารัฐจึงเป็นส่วนสําคัญที่จะทําให้การบริการจัดการน้ํามีความเพียงพอ ต่อเนื่อง และเกิดความยั่งยืนอย่างแท้จริง โดยกระทรวงมหาดไทยจะมอบหมายให้ผู้ตรวจราชการกระทรวงมหาดไทยตรวจติดตามเพื่อเร่งรัดการดําเนินการแก้ไขปัญหาในแต่ละพื้นที่ด้วยอีกทางหนึ่ง.
ครั้งที่ 69/2560